Եգոր Տիտով

Եգոր Իլիչ Տիտով  (մայիսի 29, 1976(1976-05-29), Մոսկվա, ԽՍՀՄ), ռուս ֆուտբոլիստ, կիսապաշտպան, մարզիչ։ Կարիերայի մեծ մասը անցկացրել է Մոսկվայի «Սպարտակ» ակումբում։ Հանդես է եկել Ռուսաստանի հավաքականի կազմում, եղել է թիմի ավագ։


== Վաղ կյանք ==
Ծնվել է սպորտային ընտանիքում։ Եգորի հայրը եղել է չմշկասահքի սպորտի վարպետ, երազել է, որ որդին դառնա չմշկասահորդ, սակայն ֆուտբոլի նկատմամբ սերը ավելի ուժեղ է եղել, և 8 տարեկանում նա սկսել է խաղալ «Սպարտակի» ֆուտբոլային դպրոցում։


== Ակումբային կարիերա ==


=== «Սպարտակ» (Մոսկվա) ===
1992 թվականին խաղացել է Մոսկվայի «Սպարտակ» ակումբում՝ 1995 թվականից հիմնական կազմում։
2004 թվականին ենթարկվել է մեկ տարվա որակազրկման բրոմանտան արգելված դեղամիջոցի օգտագործման համար։ Այդ պատճառով չի ընդգրկվել Եվրոպայի 2004 թվականի առաջնության մասնակիցների հայտացուցակում։ 2008 թվականին գլխավոր մարզիչ Ստանիսլավ Չերչեսովի հետ կոնֆլիկտի պատճառով որոշել է հեռանալ «Սպարտակից»։


=== «Խիմկի» ===
Սպարտակի նախկին խաղացող Սերգեյ Յուրանի հետ պայմանավորվածությամբ տեղափոխվել է «Խիմկի», առանց տրանսֆերի համար փոխհատուցմամբ։ 2009 թվականի փետրվարի 12-ին Եգորը խզել է «Խիմկիի» հետ կնքած պայմանագիրը։


=== «Լոկոմոտիվ» (Աստանա) ===
Փետրվարի 15-ին Տիտովը և Անդրեյ Տիխոնովը պայմանագիր են կնքել Աստանայի «Լոկոմոտիվ» ակումբի հետ։


=== «Արսենալ» (Տուլա) ===
2012 թվականին Տուլայի «Արսենալի» կազմում անցկացրել է 5 խաղ («Սևծովյան» տարածաշրջան) սիրողական լիգայում, որի մարզիչը Դմիտրի Ալենիչևն էր։


=== Կարիերայի ավարտը ===
2010 թվականի մարտի 19-ին հայտարարել է սպորտային կարիերան ավարտելու մասին։
2010 թվականին հանդես է եկել «Արտիստ» սիրողական ակումբում։
2012 թվականի հուլիսին պաշտոնապես հայտարարել է կարիերան ավարտելու մասին, իսկ սեպտեմբերի 9-ին «Լոկոմոտիվ» մարզադաշտում կայացել է իր հրաժեշտի խաղը՝ Կիևի «Դինամո» ակումբի դեմ խաղում, որն վարտվել է 5:3 հաշվով հօգուտ «Սպարտակի»։


== Մարզչական կարիերա ==


==== «Սպատակ» (Մոսկվա) ====
2015 թվականի հունիսի 9-ին «Սպարտակի» ղեկավարությունը Տիտովին հաստատել է գլխավոր մարզիչ Դմիտրի Ալենիչևի օգնական։ 2016 թվականի օգոստոսի 6-ին հեռացել է ակումբից Ալենիչևից հետո։


==== «Ենիսեյ» ====
2017 թվականի հունիսի 5-ից մինչև 2019 թվականի մայիսը նշանակվել է Կրասնոյարսկի «Ենիսեյ» ակումբի գլխավոր մարզիչ Դմիտրի Ալենիչևի օգնական։


== Հեռուստատեսություն ==
Որակազրկումից կարճ ժամանակ առաջ Տիտովը էպիզոտիկ դեր է կատարել 2004 թվականի «Թիմ» ռուսական հեռուստասերիալում։ 2004 թվականին Պորտուգալիայում անցկացված Եվրոպայի առաջնության ժամանակ եղել է առաջին ալիքի մեկնաբանը (Վիկտոր Գուսևի հետ միասին)։


== Ընտանիք ==
Կինը՝ Վերոնիկան, որին Եգոր Տիտովը ճանաչում է 13 տարեկանից։ Ունեն երկու դուստր՝ Աննան և Ուլյանան։


== Փաստեր և թվեր ==
2006 թվականի նոյեմբերի 18-ին Դոնի Ռոստովում խփել է 2 գոլ «Ռոստով» ֆուտբոլային ակումբի դարպասը, դարձել է Գրիգորի Ֆեդոտովի ռմբարկուների ակումբի և ռուս ռմբարկուների «Ակումբ 100»-ի անդա։
2007 թվականի փետրվարին Հոլանիայի դեմ ընկերական խաղից հետո հայտնել, որ հեռանում է երկրի հավաքականից։
2007 թվականի ապրիլի 4-ին «Սպարտակի» պաշտոնական մրցաշարերում անցկացրել է իր 400-րդ խաղը։ Ռուսաստանի գավաթ 2006/2007: 1/4 եզրափակիչ (I): («Զենիթ» Սանկտ Պետերբուրգ — «Ապարտակ» Մոսկվա (1:2)։
2007 թվականի մայիսի 6-ին «Սպարտակի» պաշտոնական մրցաշարերում խփել է 100-րդ խաղը։ (8-րդ տուր. «Սպարտակ» — «Ռուբին» (2:1)։
2007 թվականի հուլիսի 1-ին անցկացրել է իր 300-րդ խաղը Ռուսաստանի առաջնությունում (15-րդ տուր. «Ռոստով» — «Սպարտակ» (1:3)։
Որակազրկման ընթացքում իր ընկերոջ՝ փոփ կատարող Նիկոլայ Տրուբաչի հետ միասին ձայնագրել է «Какие мы люди» երգը։
Սպարտակի՝ ԲԿՄԱ-յի դեմ խաղում պարտվելուց հետո (1:5) 2008 թվականի հուլիսի 12-ին «Սպարտակի» գլխավոր մարզիչ Ստանիսլավ Չերչեսովի կողմից ուղարկվել է երկրորդ կազմ՝ իբր համարվելով թիմի ցածր բարոյական ոգու պատասխանատու պարտված խաղում։ Արդյունքում այդ կնֆլիկտը հանգեցրել է խաղացողին տրանսֆերի ներակայցնելուն։


== Վիճակագրություն ==


=== Ակումբային ===


=== Խաղերը և գոլերը Ռուսաստանի հավաքականի կազմում ===

Ընդհանուր՝ 41 խաղ / 7 գոլ; 21 հաղթանակ, 10 ոչ-ոքի, 10 պարտություն:


== Ձեռքբերումներ ==


=== Թիմային ===
«Սպարտակ» (Մոսկվա)

Ռուսաստանի առաջնության հաղթող (6) - 1996, 1997, 1998, 1999, 2000, 2001
Ռուսաստանի գավաթի դափնեկիր (2) - 1997/98, 2002/03
Համագործակցության հաղթողների գավաթի դափնեկիր (3) - 1999, 2000, 2001
Ռուսաստանի առաջնության արծաթե մեդալակիր - 2005, 2006, 2007
Ռուսաստանի առաջնության բրոնզե մեդալակիր - 1995, 2002
Ռուսաստանի գավաթի խաղարկության եզրափակչի մասնակից - 1995/96, 2005/06
Ռուսաստանի սուպերգավաթի ֆինալիստ - 2006, 2007
Համագործակցության հաղթողների գավաթի ֆինալիստ - 1998, 2002«Լոկոմոտիվ» (Աստանա)

Ղազախստանի առաջնության արծաթե մեդալակիր - 2009


=== Անձնական ===
Ռուսաստանի միջազգային դասի սպորտի վարպետ (2002)
Ընդգրկվել է Ռուսաստանի 33 լավագույն ֆուտբոլիստների ցանկում (9) - № 1 (1998—2001); № 2 (1997, 2006, 2007); № 3 (2002, 2003)
Ռուսաստանի լավագույն ֆուտբոլիստ «Սպորտ-Էքսպրեսսի» վարկածով - 1998, 2000
Ռուսաստանի լավագույն ֆուտբոլիստ «Ֆուտբոլ» շաբաթաթերթի վարկածով - 1998, 2000
«Ոսկե վարազ» մրցանակի դափնեկիր «Սպարտակ» ակումբի երկրպագուների վարկածով - 2003, 2007
«Ռուսաստանի ֆուտբոլի առաջնությունը 20 տարեկան է» մրցույթի ժյուրիի կողմից ճանաչվել է 1992-2012 թվականների Ռուսաստանի առաջնությունների հարձակվողական ոճի լավագույն կիսապաշտպան։


== Ծանոթագրություն ==


== Արտաքին հղումներ ==
Եգոր Տիտովի պաշտոնական կայքը Archived 2012-08-23 at the Wayback Machine.
Ֆուտբոլիստի էջը Sportbox.ru կայքում
Интервью Егора Титова на радио «Эхо Москвы»
1xbet зеркало